Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Ugyanakkor az 1998. évi V. törvény — az 1998. és 1999.
Paragraph Index: 740

Ugyanakkor az 1998. évi V. törvény — az 1998. és 1999. évekre — idősotthoni beruházások céljára összesen 710 millió forintot hagy jóvá, mintegy 312 millió forintos igényt pedig elutasít. Az elutasítás indoka az elutasított igények mintegy 50 százalékában (több mint 158 millió forint) fedezethiány volt. A nem állami szervek fenntartásában működő intézményeknek viszont lehetőségük sincs arra, hogy a követelményeknek megfelelő működtetés feltételeinek biztosításához — az állami normatíván kívül — költségvetési támogatást kapjanak. A működési engedélyek kiadását szabályozó 161/1996. (XI. 7.) Korm. rendelet nem tartalmaz olyan előírást, hogy az intézménynek mikor (működésének megkezdése előtt, működése megkezdésekor vagy azt követően mennyi időn belül) kell megkérnie a működési engedélyt. Így előfordulhat, hogy egy intézmény úgy kezdi meg tevékenységét, hogy annak sem a személyi, sem a tárgyi, sem a szakmai feltételei nincsenek meg, ami az országgyűlési biztos álláspontja szerint a szociális biztonsághoz és ellátáshoz való joggal, valamint a jogállamisághoz fűződő jogbiztonság követelményével összefüggő visszásság veszélyét hordozza magában. A megvizsgált otthonok nemcsak az ellátott feladatokban, adottságaikban, hanem a feladatellátás módjában és színvonalában is jelentősen különböztek egymástól. A vizsgálat tapasztalata, hogy az esetenként alkotmányos emberi jogok sérelmét is okozó ápolás, gondozás és bánásmód a vezetők és a dolgozók helytelen szemléletéből adódott, ami egyértelműen a szakmai felkészültséggel hozható összefüggésbe. A vizsgálat az otthonok többségéről azt is megállapította, hogy szakmailag szinte teljesen elszigetelten látják el feladataikat. A megyei módszertani otthonok tevékenységének hatása, illetőleg eredménye nem volt észlelhető, annak ellenére, hogy a képzésen kívül ez lehetne az a lehetőség, ami az önkormányzati és a nem állami (egyházi, alapítványi, egyesületi, magánvállalkozói) szféra közötti információáramlás és tapasztalatcsere útján javíthatná a feladatellátás színvonalát. Teljes szöveg: 70/D. § OBH 2546/1998. Az Alkotmány 54. § (1) bekezdésében foglalt emberi méltósághoz, az Alkotmány 70/A. § (1) bekezdésében biztosított diszkrimináció mentes elbánáshoz, valamint az Alkotmány 70/E. §-ban foglalt szociális biztonsághoz való jogokkal összefüggésben okoz

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes